gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
પ્રારંભિક સુધારા બાદ બજાર માઇનસ ઝોનમાં સરક્યું
You need an iframes capable browser to view this content.
રિલાયન્સમાં સારાં પરિણામનો શિરસ્તો જળવાયો : ફ્લોટિંગ સ્ટૉકવિહોણા પીએસયુ શૅરના ભાવ ઉછાળવાની રમત : માર્કેટ-બ્રેડ્થમાં રસાકસી
શૅરબજારનું ચલકચલાણું - અનિલ પટેલ
પૉઝિટિવ ઓપનિંગમાં ર૭,૩૩રની ઇન્ટ્રા-ડે હાઈ બતાવી બજાર ગઈ કાલે માઇનસ ઝોનમાં સરકી ગયું અને દિવસનો મોટો ભાગ ત્યાં જ પસાર કરી છેવટે બાવન પૉઇન્ટના ઘટાડે ર૭,ર૩પ બંધ રહ્યું છે. શૅર આંક નીચામાં ર૭,૧૭૯ થયો હતો. નિફ્ટી ગઈ કાલે ૧પ પૉઇન્ટની પીછેહઠમાં ૮૪૦૦નું લેવલ ગુમાવીને ૮૩૯૮ આવ્યો છે. માર્કેટ-બ્રેડ્થમાં રસાકસી હતી. ‘એ’ ગ્રુપના ૩૦૦માંથી ૧ર૭ કે ૪ર ટકા શૅર વધ્યા હતા. ‘બી’ ગ્રુપ ખાતે ૧૧૯૮ જાતોમાંથી પ૯૪ જાતો નરમ હતી. સેન્સેક્સના ૩૦માંથી ૧ર તો નિફ્ટીના પ૧માંથી ૧૭ કાઉન્ટર પ્લસ હતાં. રિલાયન્સ ઇન્ડસ્ટ્રીઝ બન્ને બેન્ચમાર્ક ખાતે ટૉપ લુઝર બન્યો હતો અને એ પણ તગડા વૉલ્યુમ સાથે સાડાત્રણ ટકા જેવા માતબર ધોવાણ સાથે! તો એનટીપીસી ત્રણ ટકાની મજબૂતીમાં ૧૭૬ રૂપિયા નજીકનો બંધ આપી બેસ્ટ પર્ફોર્મર રહ્યો હતો. એશિયા ખાતે જૅપનીઝ માર્કેટ દોઢ ટકો ડાઉન હતું. અન્યત્ર વધ-ઘટ સાધારણથી લઈ અડધા ટકાની આજુબાજુ હતી. બ્રેક્ઝિટના મામલે બ્રિટિશ વડા મેના નિવેદનના ઇન્તેજારમાં યુરોપિયન બજારો એક ટકા સુધી ઢીલાં હતાં. ઘરઆંગણે એફઆઇઆઇની વેચાવલીનો દોર હજી અટક્યો નથી. ચાલુ મહિને અત્યાર સુધીમાં ઇક્વિટી તથા ડેટ માર્કેટમાંથી તેણે આશરે પપ૦૦ કરોડ રૂપિયાની રોકડી કરી લીધી છે.
વિશ્વબજારમાં ખાંડના ભાવ દોઢ માસની ટોચે પહોંચી ગયા છે. મુંબઈ વાશી બજારમાં પણ ભાવમાં સાતેક વર્ષની ઊંચી સપાટી દેખાઈ ચૂકી છે ત્યાં મહારાષ્ટ્ર ખાતે શેરડીના પૂરતા સપ્લાયના અભાવે ૧૪૯માંથી પ૬ ખાંડ મિલોએ પિલાણકાર્ય વહેલું બંધ કરી દીધું છે. આ સ્થિતિમાં અત્રે રાજ્યનું ખાંડનું ઉત્પાદન આ વર્ષે ર૭ ટકા જેવું ઘટવાના વર્તારા શરૂ થયા છે. મતલબ કે શુગર શૅરોની તેજીને એક વધુ સબળ કારણ મળશે. સેન્સેક્સની નહીંવત્ તથા ઑઇલ-ગૅસ ઇન્ડેક્સ દોઢથી બે ટકા સુધારામાં રર૭૮ રૂપિયા નજીક બંધ હતો, પરંતુ ઇન્ફી લગભગ જૈસે-થે હતો. બૅન્કિંગ ઉદ્યોગના ૪રમાંથી ર૦ શૅર વધેલા હતા. ખાતર શૅરમાં એકંદર ફૅન્સી ટકેલી હતી. રામા ફોસ્ફેટ, મદ્રાસ ફર્ટિ., નાગાર્જુના ફર્ટિ., ખૈતાન કેમિકલ્સ, ચંબલ ફર્ટિ., સ્પિક જેવી જાતો બેથી વીસ ટકા ઊંચકાઈ હતી.
આઇએમએફ દ્વારા ગ્રોથ-રેટ ડાઉનગ્રેડ
સપ્તાહ પૂર્વે વિશ્વ બૅન્ક દ્વારા ભારતના આર્થિક વિકાસદરના અંદાજમાં ૦.૬ ટકાના ઘટાડા પછી આઇએમએફ તરફથી પણ ડાઉનગ્રેડ આવ્યું છે. વર્ષ ર૦૧૬-’૧૭ માટે ૭.૬ ટકાના અગાઉના અંદાજને ઘટાડી હવે તેણે ૬.૬ ટકાના ગ્રોથ-રેટ અંદાજ્યો છે. જો આ ધારણા સાચી ઠરે તો ફાસ્ટેસ્ટ ગ્રોઇંગ ઇકૉનૉમી તરીકે ભારતનું સ્થાન ચાઇના લઈ લેશે. વર્ષ ર૦૧૬ માટે ચાઇનાનો જીડીપી ગ્રોથ ૬.૭ ટકા અપેક્ષિત છે. આ સાથે ર૦૧૭-’૧૮ના આગામી વર્ષ માટેનો આર્થિક વિકાસદર અગાઉ ૭.૬ ટકા રહેવાની આશા હતી એમાં આઇએમએફ દ્વારા ૦.૪ ટકાનો ઘટાડો કરાયો છે. વિશ્વ બૅન્કનો અંદાજ અહીં ૭.૬ ટકાનો છે. ભારતના જીડીપી ગ્રોથના ડાઉનવર્ડ રિવિઝન માટે એક માત્ર કારણ નોટબંધી કે ડીમૉનેટાઇઝેશન છે એમ કહેવાની જરૂર છે ખરી? બાય ધ વે, ર૦૧૭ના કૅલેન્ડર વર્ષ માટે ચાઇનાનો ગ્રોથ-રેટ અગાઉ ૬.ર ટકા રહેવાની ધારણા હતી એ અપગ્રેડ કરીને આઇએમએફ તરફથી હવે ૬.પ ટકાએ લઈ જવાયો છે.
રિલાયન્સમાં ધબડકાનો સિલસિલો યથાવત્
રિલાયન્સ ઇન્ડસ્ટ્રીઝે ડિસેમ્બર ક્વૉર્ટરમાં સ્ટૅન્ડઅલોન ધોરણે ૪.૧ ટકાના વૃદ્ધિદરથી ૮૦રર કરોડ રૂપિયા નેટ પ્રૉફિટ કર્યો છે. વિશ્લેષકોની એકંદર ધારણા ૭૮પ૦ કરોડ રૂપિયાના ચોખ્ખા નફાની હતી. બજારની ધારણા કરતાં સારા નફાનું આ સળંગ સાતમું ક્વૉર્ટર છે! જોકે નેટ પ્રૉફિટના ઊજળા આંકડામાં ૩૩ ટકાના દરે વધેલી અન્ય આવકનો ફાળો મહત્વનો છે. મજાની વાત એ છે કે બજારની અપેક્ષા કરતાં સારા દેખાવ પછી પણ રિઝલ્ટ બાદ શૅરમાં ઘટાડાનો શિરસ્તો શરૂ થયો છે. એ આ વખતે પણ જળવાઈ રહ્યો છે. ભાવ ૧૦૭૭ રૂપિયાના આગલા બંધ સામે ગઈ કાલે ૧૦૬૮ રૂપિયા ખૂલી ઉપરમાં ૧૦૭પ રૂપિયા અને નીચામાં ૧૦૩૮ રૂપિયા થઈ અંતે ૩.પ ટકાના ધબડકામાં ૧૦૩૯ રૂપિયા બંધ હતો. રિલાયન્સની ખરાબીથી સેન્સેક્સને ૬૯ પૉઇન્ટની હાનિ થઈ હતી. બીએસઈ - એનએસઈ ખાતે કુલ મળીને લાખ શૅરના કામકાજ થયા હતા. આ શૅરમાં અત્યારની તારીખે રોકાણકારને વર્ષમાં માંડ બે ટકાનું રિટર્ન છૂટે છે. એનએસઈ ખાતે ગઈ કાલે શૅરદીઠ ૧૦૪પ રૂપિયાના ભાવે પાંચેક લાખ શૅરની બ્લૉક ડીલ થઈ હોવાના અહેવાલ શૅરને નડ્યા હતા. શૅર છેલ્લાં સાતેક વર્ષથી ૧રપ૦ રૂપિયા ઉપર જઈ શક્યો નથી.
આઇટીડીસી સવાત્રણ વર્ષની ટોચે
ઇન્ડિયા ટૂરિઝમ ડેવલપમેન્ટ કૉર્પોરેશન નૉન-સ્ટૉપ તેજીની ચાલમાં ગઈ કાલે પાંચ ગણા કામકાજમાં ૩ર૬ રૂપિયાની સવાત્રણ વર્ષની ઊંચી સપાટી બનાવી છેલ્લે ૩.૩ ટકાની મજબૂતીમાં ૩૧૧૧ રૂપિયા હતો. ૧ર ફેબ્રુઆરીએ ભાવ ૧૪૦ રૂપિયાના તળિયે હતો. ત્રણેક સપ્તાહ પૂર્વે આ કાઉન્ટર નીચામાં ૧૭ર રૂપિયા દેખાયું હતું. ર૮ જાન્યુઆરી ર૦૧૩માં શૅરમાં ર૧૩૧ રૂપિયાની ઑલટાઇમ હાઈ બની હતી. ત્યાંથી ગગડી બાર મહિનામાં ભાવ ૬૪ રૂપિયા થઈ ગયો હતો. ૮પ૭૭ લાખ રૂપિયાની ઇક્વિટીમાં કેન્દ્ર સરકાર ૮૭ ટકા હૉલ્ડિંગ ધરાવે છે. ચાર ટકા માલ સંસ્થાઓ પાસે તથા આઠ ટકા શૅર બૉડી કૉર્પોરેશન પાસે છે જેમાં તાતા ગ્રુપની ઇન્ડિયન હોટેલ્સનું હોલ્ડિંગ ૭.૯ ટકા છે. ૩૩૦૭ જેટલા નાના રોકાણકારો પાસેનો હિસ્સો પૂરો એક ટકો પણ નથી. કંપનીએ ગયા વર્ષે ૪પ૯ કરોડ રૂપિયાની આવક પર ૧૮ કરોડ રૂપિયા નજીક નેટ પ્રૉફિટ કર્યો હતો. રિઝર્વ ર૩૧ કરોડ રૂપિયા આસપાસ છે. ચાલુ વર્ષે પ્રથમ છ મહિનામાં આવક ર૧ર કરોડ રૂપિયા અને ચોખ્ખો નફો પ૬૧ લાખ રૂપિયા રહ્યા છે. બુકવૅલ્યુ ૩પ રૂપિયાની છે. વર્ષે ડિવિડન્ડ માત્ર ૧પ ટકા આપે છે. પ્રથમ બોનસ અને રાઇટની રાહ જોવાય છે, પણ રિઝર્વ જોતાં હમણાં જગ્યા દેખાતી નથી. ફન્ડામેન્ટલ્સ અને બેલેન્સશિટ સાવ સાધારણ હોવા છતાં કેટલાક પીએસયુ શૅર આજકાલ ભારે ફૅન્સીમાં છે જેમ કે સ્ટેટ ટ્રેડિંગ કૉર્પોરેશન એટલે કે એસટીસી ૧૦ રૂપિયાની ફેસવૅલ્યુ સામે ૮૧ જેટલી નેગેટિવ બુકવૅલ્યુ હોવા છતાં આ કાઉન્ટર મહિના પૂર્વે ૧૧પ રૂપિયાથી ઊંચકાઈ તાજેતરમાં રપ૧ રૂપિયાની મલ્ટિયર ટૉપ બતાવી અત્યારે ર૩૦ રૂપિયા આસપાસ ચાલે છે. આઇટીડીસી આવા શૅરનું એક વધુ ઉદાહરણ કહી શકાય. ફ્લોટિંગ સ્ટૉક નજીવો હોવાની સ્થિતિનો લાભ લઈ કેટલાક ઓપરેટરોની સિન્ડિકેટ પીએસયુ શૅરમાં તેજીની ધમાલ કરાવી રહી હોય એમ લાગે છે.
જીએસટીનો અમલ જુલાઈથી શકય બનશે એવા નાણાપ્રધાનના નિર્દેશ પાછળ લૉજિસ્ટિક્સ શૅરમાં બીજા દિવસે પણ પસંદગીયુક્ત આકર્ષણ નજીક જઈ અંતે દોઢ ટકાના સુધારામાં ૧રર રૂપિયા પ્લસ બંધ હતો. સ્નોમૅન લૉજિસ્ટિક્સ સાડાત્રણ ગણા વૉલ્યુમમાં ૬૩ રૂપિયાને વટાવી છેલ્લે સાડાત્રણ ટકાની આગેકૂચમાં ૬૧.પ૦ રૂપિયા હતો. પટેલ ઇન્ટિગ્રેટેડ એક ટકો, સિકાલ લૉજિસ્ટિક્સ પોણો ટકો, ગેટવે ડિસ્ટ્રિપાર્કસ પોણાબે ટકા, વીઆરએલ લૉજિસ્ટિક્સ અડધા ટકાથી વધુ, ટ્રાન્સપોર્ટ કૉર્પોરેશન અઢી ટકા, ટાઇગર લૉજિસ્ટિક્સ પોણા ટકાથી વધુ તો ઑલ કાર્ગો સાધારણ સુધારામાં બંધ હતા. લૉજિસ્ટિક્સ સેક્ટરના ૧૬ શૅરમાંથી ૧૦ શૅર પ્લસ હતા. બ્લુડાર્ટ નામ કે વાસ્તે નરમ હતો.
ટીમલિઝ સર્વિસિસ દ્વારા આશરે સવાઆઠ કરોડ રૂપિયામાં કિ-સ્ટોન બિઝનેસ સૉલ્યુશન્સનો ૧૦૦ ટકા હિસ્સો હસ્તગત કરાયો છે. શૅર ગઈ કાલે ઉપરમાં ૯૩૫ રૂપિયા થઈ અંતે દોઢ ટકાના સુધારામાં ૮૯૨ રૂપિયા હતો.
ડેલ્ટ કૉર્પને સિમિના ગંગટોક ખાતે કેસીનો ચલાવવાનું લાઇસન્સ મળ્યું છે. શૅર ગઈ કાલે ૧૩૯ રૂપિયા વટાવી છેલ્લે અડધો ટકો વધીને ૧૩૫ રૂપિયા હતો. ફેસવૅલ્યુ એક રૂપિયા છે.
ઇસ્ટર ઇન્ડસ્ટ્રીઝ ૫૦ કરોડ રૂપિયાના ખચેર્ ગુડગાંવ ખાતે આરઍન્ડડી યુનિટ ઊભું કરવા ધારે છે. ગઈ કાલે બાવન રૂપિયા વટાવી પ્રૉફિટ-બુકિંગમાં બે ટકાના ઘટાડે ૪૯ રૂપિયા નજીક બંધ હતો.
એમઆરપીએલ દ્વારા ૨૪,૦૦૦ કરોડ રૂપિયાના ખચેર્ રિફાઇનરીની ક્ષમતા વધારીને અઢી ગણી કરવાનું વિચારાયું છે. શૅર પાંખા કામકાજમાં અડધો ટકો વધીને ૧૦૯ રૂપિયા પ્લસ હતો.
ફોર્ટિસ હેલ્થકૅરમાં પ્રમોટર્સ દ્વારા હિસ્સો વેચવાની હિલચાલ સામે જૅપનીઝ સાઇશીએ દિલ્હી હાઈ કોર્ટમાં અપીલ કરી છે. શૅર ગઈ કાલે સવાબે ટકાની નરમાઈમાં ૧૮૭ રૂપિયા હતો.
વેદાન્તનું રેટિંગ સ્ટાન્ડર્ડ-પુઅર્સ દ્વારા ‘બી’થી અપગ્રેડ કરીને ‘બી-પ્લસ’ કરાયું છે. શૅર જોકે ગઈ કાલે ત્રણ ટકાથી વધુની નબળાઈમાં ૨૩૫ રૂપિયા આસપાસ રહ્યો હતો.
બાલક્રિષ્ણા ઇન્ડસ્ટ્રીઝ રોજના સરેરાશ ૪૫૦૦ શૅર સામે ગઈ કાલે ૮૯ હજાર શૅરના કામકાજમાં ઉપરમાં ૧૨૨૫ રૂપિયા થઈ અંતે ૧૧૫૫ રૂપિયા હતો. ફેસવૅલ્યુ બે રૂપિયા છે.
ડેટામેટિક્સ ગ્લોબલ તેજીની આગેકૂચમાં પાંચ ગણા વૉલ્યુમમાં ૧૫૯ રૂપિયાની નવી ઊંચી સપાટી બનાવી અંતે ૧૧ ટકાના ઊછાળે ૧૫૩ રૂપિયા હતો. ફેસવૅલ્યુ પાંચ રૂપિયા છે. ૨૯ ફેબ્રુઆરીએ શૅર ૪૧ રૂપિયાના તળિયે હતો.
કેઆરબીએલ ૩૪૦ રૂપિયાની વિક્રમી સપાટી બનાવી અંતે બે ટકા ઘટી ૩૩૦ રૂપિયા હતો. ફેસવૅલ્યુ એક રૂપિયો છે. ૨૯ ફેબ્રુઆરીએ ભાવ ૧૭૪ રૂપિયાના વર્ષના તળિયે હતો.
નાહર સ્પિનિંગ સુધારાની હૅટ-ટ્રિકમાં ૧૪૫ રૂપિયાની મલ્ટિયર ટોચ બનાવી છેલ્લે અઢી ટકા વધીને ૧૪૩ રૂપિયા હતો. ફેસવૅલ્યુ પાંચ રૂપિયા છે.
માસ્ટેક સારાં પરિણામો પાછળ નવ ગણા કામકાજમાં ૧૯૪ રૂપિયાની ઐતિહાસિક ટોચ બનાવી અંતે ૯.૭ ટકાના જમ્પમાં ૧૯૨ રૂપિયા હતો. ફેસવૅલ્યુ પાંચ રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.